นินจาใบ้
ประธานแบงก์ชาติ ดร.โกร่งวีรพงษ์ รามางกูร คนกันเองของรัฐบาล ทิ้งบอมบ์ลูกใหญ่นายกฯ ปู เรื่องข้าวๆ ที่ ดร.โกร่ง บอกว่า ไม่เค้ย ไม่เคย เห็นด้วยกับนโยบายจำนำข้าว เพราะว่าผู้ที่ได้รับผลประโยชน์จากโครงการรับจำนำข้าวไม่ใช่เกษตรกร แต่จะเป็นนักการเมืองและเจ้าของโรงสี
4 ต.ค. 2555

ประธานแบงก์ชาติ ดร.โกร่งวีรพงษ์ รามางกูร คนกันเองของรัฐบาล ทิ้งบอมบ์ลูกใหญ่นายกฯ ปู เรื่องข้าวๆ ที่ ดร.โกร่ง บอกว่า ไม่เค้ย ไม่เคย เห็นด้วยกับนโยบายจำนำข้าว เพราะว่าผู้ที่ได้รับผลประโยชน์จากโครงการรับจำนำข้าวไม่ใช่เกษตรกร แต่จะเป็นนักการเมืองและเจ้าของโรงสี
น่าแปลกที่ ดร.โกร่ง เพิ่งมาพูดช่วงนี้ ทั้งที่คนอื่นเค้ารู้กันมาตั้งนานแล้วล่ะลุง นักวิชาการนิด้าถึงได้ไปร่วมลงชื่อคัดค้านนโยบายผ่านศาลรัฐธรรมนูญ เป็นข่าวใหญ่โตเมื่อสัปดาห์ที่แล้ว 
ทิ้งระเบิดเสร็จ ประธานโกร่ง ก็เลิกเล่นบทบู๊ล้างผลาญ หันมาเล่นบทนินจาและนายใบ้แห่งจำเลยรัก
ที่ประชุม ครม.เศรษฐกิจชุดเล็ก ก็ไม่เห็นแม้เงาของนินจาฮาโตริ ทั้งที่ ดร.โกร่ง จะต้องเข้าประชุมทุกนัดไม่มีพลาด
ส่วนช่วงบ่ายมีประชุมคณะกรรมการ กยน. นักข่าวเห็น ดร.โกร่ง ก็ปรี่เข้าไปรุมสกรัมเพื่อขอสัมภาษณ์ แต่ก็ต้องหงายเงิบออกมา เพราะท่านประธานโบกมือว่า ไม่เอา ไม่พูด
ไม่รู้ว่าช่วงนี้ ดร.โกร่ง ไปกินดีหมี หัวใจเสือมาจากไหน วิจารณ์กันตรงๆ แบบนี้ท่ามกลางกระแสจะปรับ ครม. มันจะมีเบื้องหลังอะไรหรือเปล่า อยากรู้ อยากเห็นจริงๆ จ้ะ m